Vroue vir Afrikaans – 'n videoreeks - Afrikaans.com
Vroue vir Afrikaans – ‘n videoreeks
Afrikaans.com kies jaarliks vier besondere vroue wat uitstaan en ’n verskil maak in en deur Afrikaans. Augustus is Vrouemaand en daarom is dit gepas dat ons hierdie vroue juis gedurende dié spesiale maand aan julle voorstel. Jy kan elke Dinsdag na heerlike onderhoude op ons webtuiste uitsien.
“Dit is nie ’n beroep nie, dis ’n roeping” – Magdie de Kock
Magdie de Kock het vroeg in April vanjaar nie net Suid-Afrika nie, maar ook Afrikaans se naam hoog gehou toe sy verkies is as die wêreldpresident van die Wêreldbond van Plattelandse Vroue.
Dit is die eerste keer wat ’n vrou uit Afrika hierdie gesogte posisie beklee en ook die eerste keer dat ’n Afrikaanssprekende dié eer toekom. Die organisasie, wat 90 jaar gelede op die been gebring is, het tans sowat 10 miljoen lede in 87 lande. Die Wêrelbond vir Plattelandse Vroue verleen finansiële bystand aan organisasies wat hul beywer vir die opheffing van vroue en kinders. Vir Magdie is hierdie ’n saak wat haar baie na aan die hart lê. “Dit is nie vir my ’n beroep nie, dis ’n roeping.”
Magdie se betrokkenheid by vroue-organisasies het reeds 40 jaar gelede begin toe sy deel geraak het van die VLU. Voor die geboorte van haar drie kinders, het sy ook gewerk as skoolhoof en vir ses jaar gedien as die voorsitter van die Wêreldbond van Plattelandse Vroue se bemarkings- en kommunikasiekomitee.
Vandag vind sy haar tuis in Heidelberg en in die stiltes van hul plaas waar sy die geleentheid sal hê om vir die volgende drie jaar haar nuwe rol te vervul. Gewortel in haar Afrikaanswees, sien sy haar huidige uitdaging as ’n geleentheid om die dinamika en waardestelsel van Suid-Afrikaanse vroue op die wêreldverhoog ten toon te stel.
Magdie is ‘n Vrou vir Afrikaans …
Kyk ook …
Kuier se Kay Karriem
Merlyn van der Rheede
Chanette Paul se verhale sing!
Wendy Maartens – Eg Suid-Afrikaanse legendes laat haar hart vinniger klop
Tannie Poppie en haar roosterkoeke gaan Italië toe
Wie is jy agter die stuurwiel?
JOU taal is deel van jou erfenis … vier dit!
The Voice-wenner, Tache Burger, se eerse musiekvideo is hier
ATKV-Woordveertjie vir wynmaatskappye wat saamspan om lees te bevorder
Blog van die week: Die hysbak deur Denise McLoughlin
Die storie agter die boek – Alita Steenkamp vertel …
Tolla van der Merwe se storie oor die tandarts – ’n legende op sy beste!
Nuwe boekefees vir Jakarandastad – 12 tot 14 September
Is jy een van hierdie mense, Prinses?